As berigte korrek is dat die Johannesburgse effektebeurs nou agteruit boer weens die reuse betogings in Hongkong, dan raak die gebeure doer ver Suid-Afrika reeds in ’n sekere sin meer as die uitgerekte Amcu-staking toe die beurs oor die algemeen opwaarts geneig het.
Hongkong was ’n Britse kolonie tot dit in 1989 aan China oorhandig is. Die oordrag het met ’n rits ooreenkomste gepaard gegaan om die eiesoortige aard van die inwoners te beskerm, waaronder dat die gebied wat ’n sekere outonome status binne China geniet, in 1917 vir die eerste keer hul eie gebiedsbestuur sou kon kies. Tot nou toe is die gebied deur Beijing-marionette bestuur.
Tog het China die gebied as ’n toonvenster gebruik om te toon dat dit oor die vermoë beskik om eiesoortige, en kapitalistiese gebiede, van agter die bamboesgordyn suksesvol te bestuur.
Die senuwees knaag oor hoe China op die situasie gaan reageer. Dit is vanjaar 25 jaar sedert die Chinese regering bloedig op die studentebetoging op die Tiananmenplein in Beijing toegeslaan het. Terwyl dit min of meer uit die Chinese geskiedenisboeke verwyder is, en min Chinese openlik erken dat hulle daarvan weet (’n kollektiewe geheue hieroor blyk sleg vir die gesondheid te wees) word dit wel deeglik deur die wêreld daarbuite onthou.
Benewens die Chinese en hul tale, wat dikwels onder die kollektiewe naam van Han-Chinese bekend staan, is daar ook ander etniese bevolkings in die land, waaronder die Tibettane, die Uigjare en die Mongole die bekendstes is.
Die Tibettaanse kwessie is weer onder Suid-Afrikaners se aandag gebring toe die Dalai Lama vir die derde keer sedert die aftrede van wyle oudpres. Nelson Mandela, probleme ondervind het om ’n visum te kry. China is nie skaam om lande wat die Dalai Lama ontvang, op allerlei maniere te straf nie.
“Ons moet druk plaas op LP’s, om vir die Grondwet en jul kinders te stem,” het Vavi gesê. “Hierdie is vir die toekoms van Suid-Afrika.”
Die Stad Kaapstad het bevestig hy sal van Vrydag tydelik vullisverwydering doen in dele waar nuwe vullisverwyderingkontrakte nog nie in plek is nie.
Ek klassifiseer die ANC en DA dieselfde maar moet se die weskaap doen duidelik beter as die res van Suid-Afrika waar die ANC in beheer is.